CELEX: 62019CN0911
Language: lv
Date: 2019-12-13 00:00:00
Title: Lieta C-911/19: Lūgums sniegt prejudiciālu nolēmumu, ko 2019. gada 13. decmbrī iesniedza Conseil d'État (Francija) – Fédération bancaire française (FBF)/Autorité de contrôle prudentiel et de résolution (ACPR)

24.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 61/21
            
         
      Lūgums sniegt prejudiciālu nolēmumu, ko 2019. gada 13. decmbrī iesniedza Conseil d'État (Francija) – Fédération bancaire française (FBF)/Autorité de contrôle prudentiel et de résolution (ACPR)
      (Lieta C-911/19)
      (2020/C 61/26)
      Tiesvedības valoda – franču
      
         Iesniedzējtiesa
      
      Conseil d'État
      
         Pamatlietas puses
      
      
         Prasītāja: Fédération bancaire française (FBF)
      
         Atbildētāja: Autorité de contrôle prudentiel et de résolution (ACPR)
      
         Prejudiciālie jautājumi
      
      
                  1)
               
               
                  Vai par Eiropas Uzraudzības iestādes izdotajām pamatnostādnēm var celt prasību atcelt tiesību aktu, kas paredzēta Līguma par Eiropas Savienības darbību 263. pantā? Ja atbilde ir apstiprinoša, vai profesionāla federācija, prasot atcelt tiesību aktu, var apstrīdēt tādu pamatnostādņu spēkā esamību, kas adresētas locekļiem, kuru intereses tā aizstāv, un kas to tieši vai individuāli neskar?
               
            
                  2)
               
               
                  Ja uz vienu no diviem 1. punktā uzdotajiem jautājumiem tiek sniegta noliedzoša atbilde, vai par Eiropas Uzraudzības iestādes izdotajām pamatnostādnēm var iesniegt lūgumu sniegt prejudiciālu nolēmumu, kas paredzēts Līguma par Eiropas Savienības darbību 267. pantā? Ja atbilde ir apstiprinoša, vai profesionāla federācija var izņēmuma kārtā apstrīdēt tādu pamatnostādņu spēkā esamību, kas adresētas locekļiem, kuru intereses tā aizstāv, un kas to tieši vai individuāli neskar?
               
            
                  3)
               
               
                  Gadījumā, ja Fédération bancaire française izņēmuma kārtā var apstrīdēt Eiropas banku iestādes 2016. gada 22. martā pieņemtās pamatnostādnes, vai šī iestāde, izdodot šīs pamatnostādnes, pārsniedza pilnvaras, kas tai piešķirtas ar Eiropas Parlamenta un Padomes Regulu (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi) (1)?
               
            
         (1)  Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV 2010, L 331, 12. lpp.).